कर्ल्चल अकादमी दे सचिव जफर इकबाल मनहास मुक्ख परौह्‌ने हे, टी.आर. शर्मा बशेश सचिव संस्कृति विभाग जम्मू कश्मीर ते अकादमी, दियां अतिरिक्त सचिव श्रीती सविता बक्शी चेचे परौह्‌ने ते उंदे कन्नै डायस उप्पर बराजमान हे डोगरी दे कवि ते लेखक एन.डी. जम्वाल, नमीं डोगरी संस्था दे प्रधान हरीश कैला ते चंचल शर्मा। चंचल शर्मा दे इस पैह्‌ले कविता संग्रैह गी मनीं डोगरी संस्था ते मानवी प्रकाशन जम्मू ने छापेआ ते कार्यक्रम दा संचालन नमीं डोगरी संस्था दे महासचिव यश पाल यश होरें कीता। कार्यक्रम च हिन्दी, उर्दू, अंग्रेजी, डोगरी, पंजाबी, कश्मीरी ते गोजरी दे लेखकें, कवियें ते संगीत प्रेमियें मती गिनतरी च शमूलियत कीती। चंचल शर्मा दा जरम 13 अक्तूबर गी सुर्गवासी पं.सी.एल. शर्मा हुंदे घर होआ। उंदी माता दा नां पुष्पा शर्मा ते भ्राऊ दा नांऽ संजीव शर्मा ऐ।